CELEX: 32008R1055
Language: lv
Date: 2008-10-27 00:00:00
Title: Komisijas Regula (EK) Nr. 1055/2008 ( 2008. gada 27. oktobris ), ar kuru īsteno Eiropas Parlamenta un Padomes Regulu (EK) Nr. 184/2005 saistībā ar kvalitātes kritērijiem un kvalitātes ziņojumiem, kas attiecas uz maksājumu bilances statistiku

28.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 283/3
            
         
      KOMISIJAS REGULA (EK) Nr. 1055/2008
   (2008. gada 27. oktobris),
   ar kuru īsteno Eiropas Parlamenta un Padomes Regulu (EK) Nr. 184/2005 saistībā ar kvalitātes kritērijiem un kvalitātes ziņojumiem, kas attiecas uz maksājumu bilances statistiku
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2005. gada 12. janvāra Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (1) un jo īpaši tās 4. panta 3. punktu,
   tā kā:
   
               (1)
            
            
               Ar Regulu (EK) Nr. 184/2005 ir izveidota vienota sistēma regulārai Kopienas statistikas iesniegšanai par maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem.
            
         
               (2)
            
            
               Saskaņā ar Regulas (EK) Nr. 184/2005 4. panta 3. punktu ir jāprecizē kopīgie kvalitātes standarti, kā arī kvalitātes ziņojumu saturs un periodiskums.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi Maksājumu bilances komiteja, kas izveidota saskaņā ar Regulu (EK) Nr. 184/2005,
            
         IR PIEŅĒMUSI ŠO REGULU.
   1. pants
   Reizi gadā dalībvalstis iesniedz kvalitātes ziņojumu, ko tās izstrādā saskaņā ar pielikumā izklāstītajiem noteikumiem.
   2. pants
   Dalībvalstis katru gadu iesniedz kvalitātes ziņojumus līdz 30. novembrim.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 27. oktobrī
      
         
            Komisijas vārdā —
         
            Komisijas loceklis
         
         Joaquín ALMUNIA
         
      
   
   
      (1)  OV L 35, 8.2.2005., 23. lpp.
   
      PIELIKUMS
      1.   Ievads
      Kvalitātes ziņojumā iekļauj gan kvantitatīvos, gan kvalitatīvos kvalitātes rādītājus. Komisija (Eiropas Kopienu Statistikas birojs) nodrošina kvantitatīvo rādītāju rezultātus par katru dalībvalsti, aprēķinot tos pēc sniegtajiem datiem. Dalībvalstis interpretē un komentē rezultātus, ņemot vērā to apkopošanas metodiku.
      2.   Termiņi
      
                  —
               
               
                  Katru gadu Komisija (Eiropas Kopienu Statistikas birojs) līdz oktobra beigām nosūta dalībvalstīm kvalitātes ziņojuma projekta dokumentus, kuros jau ir ierakstīta lielākā daļa kvantitatīvo rādītāju un cita informācija, kas pieejama Komisijai (Eiropas Kopienu Statistikas birojam).
               
            
                  —
               
               
                  Katru gadu līdz 30. novembrim dalībvalstis nosūta Komisijai (Eiropas Kopienu Statistikas birojam) pabeigtos kvalitātes ziņojumus.
               
            3.   Kvalitātes kritēriji
      Par būtiskiem uzskata šādus kvalitātes kritērijus: datu savlaicīgu iesniegšanu un to, ka dati ir pietiekami aptveroši, metodikas pamatotību, stabilitāti, ticamību, konsekvenci un precizitāti. Komponents “precizitāte” tiks vērtēts atsevišķi kā papildu komponents, jo, lai gan konceptuāli svarīgs, šis kritērijs ir saistīts ar kvalitāti no datu sniedzēja puses.
      3.1.   Komisijai (Eiropas Kopienu Statistikas birojam) iesniegto datu savlaicīgums un aptvērums
      Šis komponents attiecas uz to, vai dati ir nosūtīti paredzētajā termiņā un vai tie ir pieejami par attiecīgiem atsauces laikposmiem un ģeogrāfiskām, priekšmetu vai darbību kategorijām.
      3.2.   Metodikas pamatotība
      Metodikas pamatotība attiecas uz atbilstību starptautiski atzītiem standartiem, vadlīnijām un labai praksei.
      Šis komponents ietver noteiktus jautājumus saistībā ar metodiku, kuri katru gadu atšķiras, un tā galvenais uzdevums ir panākt atbilstību starptautiskiem standartiem. Dalībvalstis arī apraksta galvenās pārmaiņas saistībā ar metodiku, kas notikušas atsauces laikposmā, un to, kā tās ietekmējušas datu kvalitāti.
      3.3.   Stabilitāte
      Stabilitāte raksturo sākotnēji novērtētās vērtības un galīgās vērtības starpību.
      Tas nozīmē, ka tiek pārbaudīts, cik būtiskas ir bijušas pārskatīšanas, to virziens un atbilstība starp tendencēm, kuras izriet no sākotnējā un galīgā novērtējuma.
      3.4.   Ticamība
      Ticamība attiecas uz to, ka nav nepaskaidrotu izmaiņu.
      Dalībvalstis novērtē iekšējās kontroles procedūras (stiprās puses un trūkumus) un apraksta plānus to uzlabošanai nākotnē.
      3.5.   Konsekvence
      Konsekvence analizē sakarības gan sniegto datu kopā (iekšējā konsekvence), gan attiecībā uz citām attiecīgajām līdzīga veida datu kopām (ārējā konsekvence).
      3.6.   Precizitāte
      Precizitāte raksturo (galīgā) novērtējuma un faktiskās kopējās vērtības starpību.
      Tas ietver galveno problēmu aprakstošu analīzi, lai uzlabotu datu aptvērumu, pamatojoties uz noteiktu parametru kopumu. Šis kritērijs tiek uzskatīts par papildu kvalitātes komponentu, un to neņem vērā kopējā kvalitātes novērtējumā.